Vrtić Vjeverica još uvijek nije u potpunosti stavljen u funkciju.

Komisija koju je imenovala ministrica za odgoj i obrazovanje je dana 18.5.2021. godine je utvrdila da su ispunjeni svi uvjeti za obavljanje odgojno obrazovnog rada u ovjektu vrtića Vjeverica u skladu sa Pedagoškim standardima i normativima za predškolski odgoj i obrazovanje.  
JU Djeca Sarajeva, po pravilu, 01.6. svake godine (ukoliko to nije neradni dan), na osnovu Plana upisa, koji donosi Upravni odbor, raspisuje Javni poziv za upis djece u predškolski odgoj i obrazovanje kojim je ove godine obuhvaćen i vrtić Vjeverica. Javni poziv se objavljuje na web stranici JU Djeca Sarajeva, na web stranici Ministarstva za odogoj i obrazovanje i u jednim dnevnim novinama, a ostaje otvoren 15 dana od dana objavljivanja. Nakon provedene procedure prijema djece po Javnom pozivu, vrtić će otpočeti sa odgojno - obrazovnim radom.  
Plan upisa Upravni odbor još uvijek nije donio, što je u planu na prvoj narednoj sjednici.

Tehnički prijem objekta u nadležnosti je investitora, odnosno Općine Novi Grad gdje možete dobiti potpunije informacije.